ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኩናት የመን፡ ኣብ ተስፋ ዕርቀ ሰላም 11 መጋቢት 2019 ምንጪ ስእሊ, AAK ኣብ ዝሓለፈ ዕለታት ብጥሙር ኩናት ንዝዓነወት የመንን፡ ግዳይ እዚ ዘስካሕክሕ ኩናት ንዝኾነ ህዝቢ እታ ሃገርን ዝውዕል ናይ 2.6 ቢልዮን ዶላር ሓገዝ መብጽዓ ከምዝተኣትወ ዝሕብር ዜና ምስ ሰምዐ፡ ነቶም ብቐረባ ዝፈልጦም፡ አዕሩኽቱን መተዓብይቱን፡ ኣብ ቃልሲ ሓርነት ዝተላለዮም የመናዊ መበቆል ዘለዎም ናይ ቃልሲ ብጾትን እናዘከረ ብተስፋ ኣስተንፈሰ - ድምጻዊ ሑሴን መሓመድ ዓሊ። ብቀውዒ ዓረብ ዝጀመረ ኣብያ ህዝቢ የመን፡ ንፕረዚደንት ዓሊ ዓብደላ ሳልሕ ካብ ስልጣን ኣልዩ፡ ብዓብደልረቦ መንሱር ሃዲ እኳ እንተተከኦ፡ የመን ኣብ ውድድር ስልጣን ብዘጋጠመ ቅልውላው ተሓሚሳ። ሓይልታት ወጻኢ ብዝዋስኡሉ ኩናት ውክልና ትዓኑ ምህላዋ'ውን ንፖለቲካዊ፡ ቁጠባውን ማሕበራውን ህይወት እቲ ህዝብን እቲ ከባብን ዝፈልጥ ዘበለ ወገን ኣየቕስኖን። ስለዝኾነ እቲ ስዑዲ እትመርሖን ኢማራት እትዋስኣሉን ልዕሊ ዕስራ ሃገራት ዝተሓወሰኦ ኩናት ውክልና፡ ንህዝቢ የመን ሓማሚሱዎ እዩ። ሕማቕ ኣጋጣሚ ኮይኑ ከኣ ኤርትራ፡ ንስዑድን ኢሜረትን ኣብ ዓሰብ መዓስከርን ወደብን ብምሃብ ኣካል ናይቲ ዞባዊ ውድድር ብምዃና ከም ኤርትራዊ ሕማቕ ከምእተሰመዖ ይሕብር ሑሴን። "ከም ድላየይ እንተዝኸውን ኤርትራ ወይ ናይ ዓራቒት ተራ ክትጻወት እንተዘይኪኢላ ከኣ ኢዳን እግራን ኣኪባ ስቕ ክትመርጽ ምፈተኹ። ግን ከምኡ ብዘይምዃኑ ህልቂትን ሞትን ሕጻናትን ኣዴታትን የመን እንኽሰምዕ ከይደቀስኩ እየ ዝሓድር" ከኣ ይብል። “ግፍዒ ህዝቢ የመን ሃየንታ ኣለዎ!” ቅልውላው የመን!
